Αίτηση για χορήγηση προσωρινού ταξιδιωτικού εγγράφου της ΕΕ
Ακόμα και αν ο ενδιαφερόμενος αιτηθεί της εκδόσεως Προσωρινού Ταξιδιωτικού εγγράφου μέσω ηλεκτρονικού μηνύματος, θα πρέπει να προσέλθει στην αρμόδια Προξενική Αρχή για να γίνει η ταυτοποίηση του και να το παραλάβει. Για την επικοινωνία με τις αρμόδιες αρχές παρακαλώ δείτε το σχετικό σύνδεσμο που αφορά Στοιχεία Επικοινωνίας Αρχών Εξωτερικού .
Κατάθεση από τον αιτούντα (αποκλειστικά δια ζώσης)
Το ΠΤΕ της ΕΕ είναι ταξιδιωτικό έγγραφο, το οποίο χορηγείται από τις ελληνικές έμμισθες προξενικές αρχές σε μη αντιπροσωπευόμενο πολίτη της Ευρωπαϊκής Ένωσης σε τρίτη χώρα καθώς και α) σε Έλληνες πολίτες, β) σε πολίτες της Ένωσης που δεν αντιπροσωπεύονται εντός του εδάφους των κρατών μελών, περιλαμβανομένων των υπερπόντιων χωρών και εδαφών που αναφέρονται στο πρώτο εδάφιο της παρ. 2 του άρθρου 355 ΣΛΕΕ, γ) σε πολίτες άλλου κράτους μέλους που αντιπροσωπεύεται στη χώρα, στην οποία επιδιώκουν να αποκτήσουν το ΠΤΕ της ΕΕ και εφόσον υπάρχουν σχετικές ρυθμίσεις μεταξύ της Ελλάδας και του οικείου κράτους μέλους, δ) σε μέλη της οικογένειας, τα οποία δεν είναι πολίτες της Ένωσης και συνοδεύουν πολίτες της Ένωσης που δεν αντιπροσωπεύονται σε τρίτη χώρα ή πολίτες της Ένωσης που αναφέρονται στις περ. α, β ή γ, όταν τα εν λόγω μέλη της οικογένειας είναι νόμιμοι κάτοικοι κράτους μέλους, με την επιφύλαξη τυχόν εφαρμοστέων απαιτήσεων θεώρησης, ε) σε άλλα πρόσωπα, στα οποία η Ελλάδα ή άλλο κράτος μέλος υποχρεούται, βάσει του διεθνούς ή του εθνικού δικαίου, να παρέχει προστασία και τα οποία είναι νόμιμοι κάτοικοι κράτους μέλους.
Οι ελληνικές έμμισθες προξενικές αρχές χορηγούν ΠΤΕ της ΕΕ σε μη αντιπροσωπευόμενους πολίτες της Ευρωπαϊκής Ένωσης και σε λοιπούς δικαιούχους, των οποίων τα διαβατήρια ή τα ταξιδιωτικά έγγραφα έχουν απολεσθεί, κλαπεί ή καταστραφεί ή δεν μπορούν για άλλο λόγο να ληφθούν σε εύλογο χρονικό διάστημα, σύμφωνα με τη διαδικασία του άρθρου 4 του παρόντος διατάγματος.
Η διαδικασία αφορά το Προσωρινό Ταξιδιωτικό Έγγραφο (ΠΤΕ) της ΕΕ , το οποίο χορηγείται από τις ελληνικές έμμισθες Προξενικές Αρχές σε μη αντιπροσωπευόμενο πολίτη της Ευρωπαϊκής Ένωσης σε τρίτη χώρα για ένα μόνο ταξίδι προς το κράτος μέλος ιθαγένειας ή κατοικίας του πολίτη, κατ΄ επιλογή του πολίτη, ή κατ εξαίρεση, προς άλλο προορισμό.
Σε περίπτωση απώλειας ή κλοπής των ταξιδιωτικών εγγράφων του πολίτη απαιτείται και βεβαίωση της πλησιέστερης επιχώριας αλλοδαπής Αστυνομικής Αρχής σχετικά με αυτή. Το αυτό ισχύει και για λοιπά πρόσωπα στα οποία η Ελλάδα ή άλλο κράτος μέλος της ΕΕ υποχρεούται, βάσει του διεθνούς ή του εθνικού δικαίου, να παρέχει προστασία.
Υπεύθυνη Δήλωση του άρθρου 8 του Ν.1599/1986 για τον τόπο, τον χρόνο και τις συνθήκες σε περίπτωση απώλειας ή κλοπής ταξιδιωτικού εγγράφου (διαβατήριο, δελτίο αστυνομικής ταυτότητας κλπ).
Πιστοποιητικό γεννήσεως ή οικογενειακής καταστάσεως
Δίπλωμα / Άδεια Οδήγησης ή και αντίγραφο αυτών ή δια σαρώσεως αντίγραφο
Εθνικός Αριθμός Μητρώου ή Κοινωνικής Ααφάλισης
Οποιοδήποτε δημόσιο έγγραφο φέρει φωτογραφία και στοιχεία του αιτούντος
Επίσης, εικόνα του προσώπου του αιτούντος, θα ληφθεί από τις ελληνικές έμμισθες Αρχές ως αρχές του συντρέχοντος κράτους μέλους κατά τον χρόνο υποβολής της αίτησης ή, μόνον στην περίπτωση που αυτό δεν είναι εφικτό, σαρωμένη ή ψηφιακή φωτογραφία του αιτούντος, βάσει των προτύπων που ορίζονται στο έγγραφο του Διεθνούς Οργανισμού Πολιτικής Αεροπορίας (ΔΟΠΑ) αριθ. 9303, μέρος 3, σχετικά με τα μηχανικώς αναγνώσιμα ταξιδιωτικά έγγραφα (έβδομη έκδοση, 2015) («έγγραφο 9303 του ΔΟΠΑ»)
Για απώλεια του Ελληνικού Αστυνομικού Δελτίου Ταυτότητας πρόσβαση:https://www.gov.gr/ipiresies/polites-kai-kathemerinoteta/stoikheia-polite-kai-tautopoietika-eggrapha/loss-id Για απώλεια Ελληνικού Διαβατηρίου:https://www.gov.gr/ipiresies/polites-kai-kathemerinoteta/ellenes-tou-exoterikou/delose-apoleias-ellenikou-diabateriou
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε Προξενική ή έτερη διοικητική Αρχή ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Για βρέφη και ανήλικους (με Ελληνα γονέα) θα πρέπει να έχει προηγηθεί η εγγραφή στα ελληνικά δημοτολόγια. Στις περιπτώσεις αυτές, απαιτείται η φυσική παρουσία και των δύο γονέων ή του ενός με συγκατάθεση του έτερου ή από τον ασκούντα την επιμέλεια ή την επιτροπεία αυτού. Παρακαλούμε επικοινωνήστε με την κατά τόπον αρμόδια Πρεσβεία/ Προξενική Αρχή ή επισκεφθείτε την επίσημη ιστοσελίδα της προκειμένου να λάβετε περισσότερες πληροφορίες. Στις περιπτώσεις μη εγγεγραμμένων ή μη τακτοποιημένων ληξιαρχικά προσώπων, δεν εκδίδονται Προσωρινά Ταξιδιωτικά Έγγραφα. Θα πρέπει να ακολουθείται η συνήθης διαδικασία εγγραφής στα ελληνικά δημοτολόγια πριν την έκδοση Προσωρινού Ταξιδιωτικού Εγγράφου. Για την περίπτωση ε του άρθρου 7 προεδρικού διατάγματος 42 / 2025, εφόσον πρόκειται για βρέφη και ανήλικα που γεννήθηκαν στην αλλοδαπή πρέπει να προσκομισθεί το αλλοδαπό πιστοποιητικό γεννήσεως με όσα προβλέπουν οι κείμενες διατάξεις.
Κατάθεση από τον αιτούντα (δια ζώσης ή ταχυδρομικά)
Παρέχεται από ελληνικές έμμισθες Προξενικές Άρχες
Όταν το διαβατήριο ή το ταξιδιωτικό έγγραφο του αιτούντος έχει απολεσθεί, κλαπεί ή καταστραφεί ή δεν μπορεί για άλλον λόγο να ληφθεί σε εύλογο χρονικό διάστημα, οι ελληνικές έμμισθες Προξενικές Αρχές μπορούν να χορηγήσουν ΠΤΕ της ΕΕ: α) σε Έλληνες πολίτες, β) σε πολίτες της Ένωσης που δεν αντιπροσωπεύονται εντός του εδάφους των κρατών μελών, περιλαμβανομένων των υπερπόντιων χωρών και εδαφών που αναφέρονται στο πρώτο εδάφιο της παρ. 2 του άρθρου 355 ΣΛΕΕ, γ) σε πολίτες άλλου κράτους μέλους που αντιπροσωπεύεται στη χώρα, στην οποία επιδιώκουν να αποκτήσουν το ΠΤΕ της ΕΕ και εφόσον υπάρχουν σχετικές ρυθμί- σεις μεταξύ της Ελλάδας και του οικείου κράτους μέλους, δ) σε μέλη της οικογένειας, τα οποία δεν είναι πολίτες της Ένωσης και συνοδεύουν πολίτες της Ένωσης που δεν αντιπροσωπεύονται σε τρίτη χώρα ή πολίτες της Ένωσης που αναφέρονται στις περ. α, β ή γ, όταν τα εν λόγω μέλη της οικογένειας είναι νόμιμοι κάτοικοι κράτους μέλους, με την επιφύλαξη τυχόν εφαρμοστέων απαιτήσεων θεώρησης, ε) σε άλλα πρόσωπα, στα οποία η Ελλάδα ή άλλο κράτος μέλος υποχρεούται, βάσει του διεθνούς ή του εθνικού δικαίου, να παρέχει προστασία και τα οποία είναι νόμιμοι κάτοικοι κράτους μέλους.
Έκδοση διαβατηρίων από την Ελληνική Αστυνομία και άλλες διατάξεις. "...Οι αρμοδιότητες που αφορούν τα... προσωρινά ταξιδιωτικά έγγραφα επαναπατρισμού Ελλήνων πολιτών και τα ταξιδιωτικά έγγραφα έκτακτης ανάγκης εξακολουθούν να ανήκουν στο Υπουργείο Εξωτερικών."
Οργάνωση και Λειτουργία Υπουργείου Εξωτερικών, Συμβούλιο Απόδημου Ελληνισμού, ρύθμιση θεμάτων διεθνούς αναπτυξιακής συνεργασίας και ανθρωπιστικής βοήθειας και άλλες διατάξεις.
Διαδικασία χορήγησης ταξιδιωτικών εγγράφων σε δικαιούχους καθεστώτος του πρόσφυγα, σε δικαιούχους επικουρικής προστασίας καθώς και σε αιτούντες διεθνή προστασία.
Θέσπιση προσωρινού ταξιδιωτικού εγγράφου της ΕΕ και για την κατάργηση της απόφασης 96/409/ΚΕΠΠΑ
Για την ενσωμάτωση στην εθνική έννομη τάξη της Οδηγίας (ΕΕ) 2019/997 του Συμβουλίου της 18ης Ιουνίου 2019 για τη θέσπιση προσωρινού ταξιδιωτικού εγγράφου της ΕΕ και για την κατάρ- γηση της απόφασης 96/409/ΚΕΠΠΑ (L 163) και της κατ’ εξουσιοδότηση Οδηγίας (ΕΕ) 2024/1986 της Επιτροπής της 6ης Μαΐου 2024 για την τροπο- ποίηση της Οδηγίας (ΕΕ) 2019/997 (L 16.7.2024)
ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2024/2662 ΤΗΣ ΕΠΙΤΡΟΠΗΣ της 14ης Οκτωβρίου 2024 για τη θέσπιση τυποποιημένου εντύπου αίτησης για προσωρινό ταξιδιωτικό έγγραφο της ΕΕ και για την τροποποίηση της εκτελεστικής απόφασης (ΕΕ) 2022/2452
ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (ΕΕ) 2024/1986 ΤΗΣ ΕΠΙΤΡΟΠΗΣ της 6ης Μαΐου 2024 για την τροποποίηση της οδηγίας (ΕΕ) 2019/997 του Συμβουλίου όσον αφορά τη μηχανικώς αναγνώσιμη ζώνη του προσωρινού ταξιδιωτικού εγγράφου της ΕΕ
ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/2452 ΤΗΣ ΕΠΙΤΡΟΠΗΣ της 8ης Δεκεμβρίου 2022 για τον καθορισμό πρόσθετων τεχνικών προδιαγραφών για το προσωρινό ταξιδιωτικό έγγραφο της ΕΕ που θεσπίστηκε με την οδηγία (ΕΕ) 2019/997 του Συμβουλίου
Ενσωμάτωση στην ελληνική νομοθεσία της Οδηγίας 2015/637/ΕΕ του Συμβουλίου της 20ης Απριλίου 2015 (EEL 106/24.4.2015) και άλλες διατάξεις.
Ο υπάλληλος παραλαμβάνει την αίτηση από τον πολίτη.
Παραλαβή δικαιολογητικών και όπου χρήζει κάνουμε φωτοαντίγραφα προς αρχειοθέτηση.
Έλεγχος για την ορθότητα των απαιτουμένων δικαιολογητικών. Όταν οι Ελληνικές έμμισθες Προξενικές Αρχές ως αρχές του συντρέχοντος κ-μ λαμβάνουν αίτηση για ΠΤΕ της ΕΕ, διαβουλεύονται (εντός 2 εργασίμων ημερών) με το κ-μ της ιθαγενειας με σκοπό την εξακρίβωση της ιθαγένειας και της ταυτότητος του αιτούντος.
Οι ελληνικές έμμισθες Προξενικές Αρχές, ως αρχές του συντρέχοντος κ-μ, παρέχουν στο κ-μ ιθαγένειας όλες τις σχετικές πληροφορίες, μεταξύ των οποίων: α) το επώνυμο, το όνομα ή τα ονόματα, την ιθαγένεια, την ημερομηνία γέννησης και το φύλο του αιτούντος, β) εικόνα του προσώπου του αιτούντος, η οποία λαμβάνεται από τις ελληνικές έμμισθες αρχές ως αρχές του συντρέχοντος κράτους μέλους κατά τον χρόνο υποβολής της αίτησης ή, μόνον στην περίπτωση που αυτό δεν είναι εφικτό, σαρωμένη ή ψηφιακή φωτογραφία του αιτού- ντος, βάσει των προτύπων που ορίζονται στο έγγραφο του Διεθνούς Οργανισμού Πολιτικής Αεροπορίας (ΔΟΠΑ) αριθ. 9303, μέρος 3, σχετικά με τα μηχανικώς αναγνώσιμα ταξιδιωτικά έγγραφα (έβδομη έκδοση, 2015) («έγγραφο 9303 του ΔΟΠΑ»), γ) αντίγραφο ή διά σαρώσεως αντίγραφο κάθε διαθέσιμου μέσου αναγνώρισης, όπως δελτίου ταυτότητας ή άδειας οδήγησης, και, εφόσον υπάρχει, τον τύπο και τον αριθμό του αντικατασταθέντος εγγράφου και τον εθνικό αριθμό μητρώου ή κοινωνικής ασφάλισης.
Το συντομότερο δυνατόν, και το αργότερο εντός τριών (3) εργάσιμων ημερών από την παραλαβή των πληροφοριών που αναφέρονται στην παρ. 2 του παρόντος, το κ-μ ιθαγένειας απαντά στη διαβούλευση σύμφωνα με την παρ. 2 του άρθρου 8 του ν. 4566/2018 και επιβεβαιώνει αν ο αιτών είναι υπήκοός του. Εάν το κράτος μέλος της ιθαγένειας δεν είναι σε θέση να απαντήσει εντός τριών (3) εργάσιμων ημερών, ενημερώνει, εντός της προθεσμίας αυτής, τις ελληνικές έμμισθες προξενικές αρχές ως αρχές του συντρέχοντος κράτους μέλους και δίνει εκτίμηση του χρόνου κατά τον οποίο αναμένεται να δοθεί απάντηση. Οι ελληνικές έμμισθες προξενικές αρχές ενημερώνουν σχετικά τον αιτούντα.
Κατόπιν επιβεβαίωσης της ιθαγένειας του αιτούντος, οι ελληνικές έμμισθες Προξενικές Αρχές ως αρχές του συντρέχοντος κράτους μέλος χορηγούν στον αιτούντα το ΠΤΕ της ΕΕ το συντομότερο δυνατόν και το αργότερο εντός δύο (2) εργάσιμων ημερών από την παραλαβή της επιβεβαίωσης.
Οι ελληνικές έμμισθες προξενικές αρχές, όταν εκδίδουν ΠΤΕ της ΕΕ, αποθηκεύουν αντίγραφο ή διά σαρώσεως αντίγραφο κάθε ΠΤΕ της ΕΕ που εκδίδουν και αποστέλλουν ένα (1) επιπλέον αντίγραφο ή διά σαρώσεως αντίγραφο στο κ-μ ιθαγένειας του αιτούντος.
Ο παραλήπτης ΠΤΕ της ΕΕ καλείται να επιστρέψει το ΠΤΕ της ΕΕ, ανεξάρτητα από το αν αυτό έχει λήξει, κατά την άφιξή του στον τελικό προορισμό. Ενδεικτικά αναφέρονται οι κάτωθι Αρχές: η αρχή του κ-μ της ιθαγένειάς του που είναι αρμόδια για την έκδοση ταξιδιωτικών εγγράφων, η πρεσβεία ή το προξενείο του κ-μ της ιθαγένειάς του ή συνοριακοί υπάλληλοι του κ-μ ιθαγένειάς του
Παροχή ονοματεπωνύμου, ιθαγένειας, ημερομηνίας γέννησης, φύλλο αιτούντος, φωτογραφία και ταυτοποιητικό έγγραφο του αιτούντος στο κ-μ ιθαγενείας, όπως προβλέπεται στην οικεία νομοθεσία.
Σε δικαιολογημένες περιπτώσεις, τόσο οι αρχές του κράτους μέλους ιθαγένειας όσο και οι ελληνικές έμμισθες προξενικές αρχές ως αρχές του συντρέχοντος κράτους μέλους μπορούν να καθυστερήσουν περισσότερο από τις προθεσμίες που ορίζονται στις παρ. 1 και 3. Σε άκρως επείγουσες περιπτώσεις, οι ελληνικές έμμισθες προξενικές αρχές, όταν ενεργούν ως αρχές συντρέχοντος κράτους μέλους, μπορούν να χορηγήσουν ΠΤΕ της ΕΕ χωρίς προηγούμενη διαβούλευση με το κράτος μέλος ιθαγένειας. Προηγουμένως, όμως, πρέπει να έχουν εξαντλήσει όλα τα διαθέσιμα μέσα επικοινωνίας με το κράτος μέλος ιθαγένειας.
Σε δικαιολογημένες περιπτώσεις, τόσο οι αρχές του κ-μ ιθαγένειας όσο και οι ελληνικές έμμισθες προξενικές αρχές ως αρχές του συντρέχοντος κ-μ μπορούν να καθυστερήσουν περισσότερο από τις προθεσμίες που ορίζονται στις παρ. 1 και 3. Σε άκρως επείγουσες περιπτώσεις, οι ελληνικές έμμισθες προξενικές αρχές, όταν ενεργούν ως αρχές συντρέχοντος κ-μ, μπορούν να χορηγήσουν ΠΤΕ της ΕΕ χωρίς προηγούμενη διαβούλευση με το κ-μ ιθαγένειας. Προηγουμένως, όμως, πρέπει να έχουν εξαντλήσει όλα τα διαθέσιμα μέσα επικοινωνίας με το κ-μ ιθαγένειας. Οι ελληνικές έμμισθες προξενικές αρχές ως αρχές του συντρέχοντος κ-μ κοινοποιούν στο κ-μ ιθαγένειας, το συντομότερο δυνατόν, το γεγονός ότι εκδόθηκε ΠΤΕ της ΕΕ και την ταυτότητα του προσώπου στο οποίο χορηγήθηκε το ΠΤΕ της ΕΕ. Η κοινοποίηση αυτή περιλαμβάνει όλα τα στοιχεία που περιλήφθηκαν στο ΠΤΕ της ΕΕ.
Σύνταξη και χορηγηση του προσωρινού ταξιδιωτικού εγγράφου της ΕΕ στον πολίτη
Αποθήκευση και διαβίβαση αντιγράφων του χορηγηθεντος ΠΤΕ της ΕΕ
Οδηγός για την Ελλάδα - Ταξιδιωτικά έγγραφα